**Z A P I S N I K**

sa 8. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 31. ožujka 2022. godine s početkom u 14,00 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Tomislav Panenić,
6. Branislav Mišljenović
7. Antun Lukić,
8. Mihael Sabadoš,
9. Dejan Ljikar
10. Robert Mesaroš

**Osim članova Općinskog vijeća, sjednici su nazočni:**

1. Milan Grubač – Općinski načelnik
2. Kata Cvitković - pročelnica JUO
3. Andrea Horvatović – komunalni i poljoprivredni redar

**Odsutni:**

1. Slavko Ždinjak - zamjenik općinskog načelnika iz reda pripadnika rusinske nacionalne manjine

Predsjednik Općinskog vijeća pozdravlja sve nazočne, utvrđuje da postoji kvorum za održavanje sjednice (nazočno 10 vijećnika od 10 vijećnika) i da se mogu donositi pravovaljane odluke.

Prije prelaska na dnevni red predsjednik Općinskog vijeća otvorio je raspravu o zapisniku sa 6. sjednice Općinskog vijeća Općine Tompojevci, održane dana 7. ožujka 2022. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 10 glasova ZA usvojilo Zapisnik.

Nakon usvajanja Zapisnika predsjednik Općinskog vijeća predlaže točke dnevnog reda

1. Izvješće o radu Općinskog načelnika za period od 01. srpnja do 31. prosinca 2021. g.
2. Izvješće o izvršenju Plana djelovanja Općine Tompojevci u području prirodnih nepogoda za 2021.
3. Prijedlog Odluke o jednokratnoj novčanoj pomoći za novorođenu djecu.
4. Prijedlog Odluke o davanju na povremeno korištenje poslovnog prostora u vlasništvu Općine Tompojevci.
5. Prijedlog Etičkog kodeks nositelja političkih dužnosti u Općini Tompojevci.
6. Informacija o zaprimljenom pismu namjere za kupnju nekretnine u Tompojevcima, Bana Jelačića 24, kč. br. 127, k.o. Tompojevci.

Dnevni red jednoglasno prihvaćen ( 10 glasova „ZA“).

**Točka 1.**

*Izvješće o radu Općinskog načelnika za period od 01. srpnja do 31. prosinca 2021. g.*

Predsjednik Općinskog vijeća daje riječ Općinskom načelniku Milanu Grubaču (izvjestitelju ove točke).

*Općinski načelnik*, upoznao je članove vijeće sa sadržajem Izvješća o radu, te naglasio da nije došlo do promjene što se tiče zaposlenosti, a javnost je informirano o radu putem web stranice i objavom akta u Službenom vjesniku.

Predsjednik Općinskog vijeća otvara raspravu.

**Općinsko vijeće je bez rasprave, jednoglasno sa 10 glasova „ZA“ usvojilo**

**Izvješće o radu Općinskog načelnika za period od 01. srpnja do 31. prosinca 2021. g.**

**Točka 2.**

*Izvješće o izvršenju Plana djelovanja Općine Tompojevci u području prirodnih nepogoda*

*za 2021.*

Predsjednik Općinskog vijeća daje riječ Andrei Horvatović (izvjestiteljici ove točke).

*Andrea Horvatović* – obrazlaže što sve sadrži predmetni Plan za 2021. godinu, a budući da u 2021. godini nije bilo prirodnih nepogoda, nije bilo potrebe za postupanjem po donesenom planu.

Općinsko vijeće je jednoglasno, bez rasprave, sa 8 glasova „ZA“ usvojilo:

**Izvješće o izvršenju Plana djelovanja Općine Tompojevci**

**u području prirodnih nepogoda za 2021.**

**Točka 3.**

*Prijedlog Odluke o jednokratnoj novčanoj pomoći za novorođenu djecu*

Predsjednik Općinskog vijeća daje riječ Općinskom načelniku (izvjestitelju ove točke).

*Općinski načelnik –* Odluka je postojala i do sada, samo sa manjim financijskim sredstvima. Napravila se analiza i došli do zaključka da je sve manje novorođene djece, te predlažemo veća financijska sredstva ( u skladu s mogućnostima, odnosno planiranim sredstvima za tu namjenu) kako bi potaknuli i pomogli roditeljima (za prvo dijete 3.000,00 kn za drugo dijete 5.000,00 kn neto, za treće i svako sljedeće rođeno dijete 7.000,00 kn neto).

Predsjedavajući otvara raspravu.

*Tomislav Panenić –* daje komentar na predloženu odluku, a ne kritiku, osvrnuvši se na iznose pomoći koji za tu namjenu daju okolne općine (Tovarnik i Lovas), te grad Vukovar ( iznosi veći od ovih predloženih). Ne kaže da će ljudi otići u neko drugo mjesto zbog veće pomoći, ali treba oblikovati cijeli set mjera, a dotaknuo se i potrebe sufinanciranja dječjeg vrtića.

*Općinski načelnik* – pojašnjava da je ovo jedna u nizu mjera koje se planiraju provoditi u našoj općini (za početak idemo s ovim povećanjem, pa ćemo u narednom periodu vidjeti). Što se tiče vrtića pojašnjava da je nama u interesu da naša djeca ostanu na ovom području dok ne izgradimo vrtić kod nas, a za sada moramo vodimo računa da igraonica radi i ukoliko u narednom periodu ne bude izgrađen vrtić, da povećamo rad igraonice na osam sati dnevno i da tu onda pomognemo roditeljima.

**Općinsko vijeće je jednoglasno sa 10 glasova „ZA“ usvojilo prijedlog i donijelo**

**Odluku o jednokratnoj novčanoj pomoći za novorođenu djecu**

**Točka 4.**

*Prijedlog Odluke o davanju na povremeno korištenje poslovnog prostora*

*u vlasništvu Općine Tompojevci*

Predsjednik Općinskog vijeća daje riječ Općinskom načelniku (izvjestitelju ove točke).

*Općinski načelnik –* ističe da se radi o domovima u vlasništvu Općine, koji su sada uređeni, pa stoga treba uskladiti i cijene za davanje na korištenje tih prostora. Cijene su različite za osobe s područja općine i koji nisu s područja naše Općine, a razlika je i u cijeni što se tiče korištenja prostora za jednodnevne aktivnosti i za korištenje prostora za organiziranje svadbenih svečanosti do 4 dana. Cijene su realne, u odnosu na troškove koje mi imamo za te prostore. Nadalje pojašnjava zašto je cijena niža za stari dom u Mikluševcima ( nije u najboljem stanju, vidjeti ćemo kako i to riješiti) i za korištenje prostora za karmine (sve aktivnosti možemo planirati osim karmina i zato je cijena niža).

**Općinsko vijeće je bez rasprave, jednoglasno sa 10 glasova „ZA“ usvojilo prijedlog i donijelo**

**Odluku o davanju na povremeno korištenje poslovnog prostora**

**u vlasništvu Općine Tompojevci**

**Točka 5.**

*Prijedlog Etičkog kodeks nositelja političkih dužnosti u Općini Tompojevci*

Predsjednik Općinskog vijeća daje riječ Kati Cvitković (izvjestiteljici ove točke).

*Kata Cvitković -* Zakonom o sprječavanju sukoba interesa („Narodne novine“ broj 143/21) koji je stupio na snagu 25. prosinca 2021. godine propisana je obveza predstavničkih tijela jedinica lokalne samouprave da donesu kodeks te urede pitanja sprječavanja sukoba interesa, u roku 6 mjeseci od stupanja Zakona na snagu (pojašnjava određene članke). Slijedom navedenog, predlaže se donijeti predloženi akt.

**Općinsko vijeće je bez rasprave, jednoglasno sa 10 glasova „ZA“ usvojilo prijedlog i donijelo**

**Etički kodeks nositelja političkih dužnosti u Općini Tompojevci**

**Točka 6.**

*Informacija o zaprimljenom pismu namjere za kupnju nekretnine u Tompojevcima, Bana Jelačića 24, kč. br. 127, k.o. Tompojevci*

Predsjednik Općinskog vijeća daje riječ Općinskom načelniku.

*Općinski načelnik* – pojašnjava da smo dobili pismo namjere za kupovinu predmetne nekretnine (knjigovodstvena vrijednost 22.155,00 kn) da okrupne svoju nekretninu i da je održavaju, i da takvim usmenih upita od strane mještana ima i za kupovinu drugih nekretnina u vlasništvu Općine Tompojevci. Stoga se i ova točka u obliku informacije stavila na dnevni red kako bi se upoznalo Općinsko vijeće i zauzeli stav oko prodaje i ostalih nekretnina.

*Tomislav Panenić –* predlaže da Općinski načelnik sa službama napravi pregled i popiše takvu imovinu i da ovom tijelu da odluči, a potom i raspiše javni poziv, vodeći računa o imovini od koje se ostvaruje godišnji prihod.

*Općinski načelnik –* pojasnio da postoje nekretnine koje se ne koriste (kuće), nekretnine koje se jednim dijelom koriste (oranice uz kuće) i nekretnine koje se daju u zakup (poljoprivredno zemljište).

Mišljenja je da se nekretnine, od kojih ostvarujemo prihod, za sada ne prodaju, kao ni nekretnine koje bi nam koristile za neku izgradnju ili druge potrebe, a sve ostale ponude na natječaj. U raspravu se uključuje Ivana Tomaš, Mijo Horvatović, Zlatko Potočki i Kata Cvitković (zajedničko svima je da se nekretnine popišu, procjene i daju na natječaj).

PITANJA I PRIJEDLOZI:

Nakon što je iscrpljen usvojeni dnevni red, predsjednik Općinskog vijeća poziva nazočne na postavljanje pitanja.

Tomislav Panenić – osvrnuo se na naknade vijećnika i komentare od prošle sjednice rekavši da se donese odluka da oni koji ne budu na svim točkama dnevnog reda da nemaju ni naknadu (pojasnio njegov odlazak sa sjednice i o čemu bi se sve trebalo voditi računa kod novog prijedloga Odluke).

Općinski načelnik je mišljenja da se treba revidirati odluka, te pojasnio kako su se i kako će se u buduće sazivati sjednice Općinskog vijeća. Nadalje, upoznao je vijećnike o potrebi raspisivanja koncesije za odvoz otpada koja ističe 5.7. ove godine, ali i da postoji mogućnost da se sklopi ugovor sa sadašnjim koncesionarom bez raspisivanja nove koncesije ( pojasnio detalje).

Tomislav Panenić - treba napraviti analizu i vidjeti što je najpovoljnije, i ako se raspisuje koncesija uvesti dvotjedni odvoz, jer su stečeni uvjeti za to (odvajanje papira, plastike i dr.).

U raspravu se uključuje i Zlatko Potočki i Mijo Horvatović ( mišljenja su da će Komunalac pružiti bolju uslugu, od nekog privatnog poduzeća).

Na kraju sjednice Branislav Mišljenović je postavio pitanje u vezi granja na groblju, a Mihael Sabadoš u vezi ceste u Mikluševcima.

Općinski načelnik je odgovorio da će se to riješiti putem javnih radova.

KLASA: 021-05/21-01/15

URBROJ: 2196-26-02-22-14

Sjednica završila sa radom u 15,20 sati.

Zapisnik vodila PREDSJEDNIK OPĆINSKOG VIJEĆA

Kata Cvitković Ivan Štefanac